Naima Maxmudova. Naima Maxmudovna Maxmudova (10-avgust 1928-yil, Toshkent -- 2017-yil 7-iyun) — shifokor, davlat va jamoat arbobi. SSSR Oliy Kengashining 10 va 11-chaqiriqlar Millatlar Kengashi deputati (1979—1989). Ikki chaqiriq Oʻzbekiston SSR Oliy Kengashi deputati. Hayoti. Naima Maxmudovna Maxmudova 1928-yil 10-avgustda Toshkent shahrida, oʻzbek shoiri Batu (Maxmud Xodiyev) oilasida tugʻilgan. 1951-yilda Toshkent tibbiyot institutini (hozirgi Toshkent tibbiyot akademiyasi) tamomlagan. 1958-yilgacha "Urgut viloyat sanitariya-epidemiologiya stansiyasi" bosh vrachi, soʻng 1958—1963-yillarda "Samarqand viloyat sanitariya-epidemiologiya stansiyasi" bosh vrachi boʻlib ishlagan. 1963-yilda oilasi bilan Toshkentga koʻchib keldi. 1963—1971-yillarda "Oʻzbekiston SSR sogʻliqni saqlash vazirining oʻrinbosari". 1971—1977-yillarda - "Oʻzbekiston kasaba uyushmalari kengashi raisining oʻrinbosari". 1977—1986-yillarda - "Oʻzbekiston kasaba uyushmalari kengashi raisi" lavozimlarida faoliyat yuritgan. Ikki marta Oʻzbekiston SSR Oliy Kengashi deputati va yana ikki marta Qoraqalpogʻiston ASSRdan SSSR Oliy Soveti Millatlar Kengashining 10-11 chaqiriq (1979—1989) deputati ]. "SSSR Oliy Kengashining sogʻliqni saqlash komissiyasining raisi boʻlib" ishlagan. Butunittifoq kasaba uyushmalari markaziy kengashi aʼzosi, "Oʻzbekiston xorijiy mamlakatlar bilan doʻstlik va madaniy aloqalar jamiyati" , Sovet ayollari qoʻmitasi aʼzosi boʻlgan. 1968-yilda “"Oʻzbekistonda terapiyaning tarixiy rivojlanishi"” mavzusida nomzodlik dissertatsiyasini himoya qilgan. 1975-yilda “ "Oʻzbekistonda miya falajli bemorlarni tibbiy reabilitatsiya qilish va ijtimoiy moslashuvini tashkil etish" ” mavzusida doktorlik dissertatsiyasini himoya qilgan. 1986-yilda professor unvonini oldi. 1986—2000-yillarda Toshkent pediatriya tibbiyot instituti ijtimoiy gigiena kafedrasiga (1997-yildan - "umumiy gigiena, ijtimoiy gigiena va salomatlikni tashkil etish" kafedrasi) mudirlik qilgan. Keyin u ushbu kafedraning professor-konsultanti edi.